

ที่อบ ๓๘๓๒/๑๑๓ สำนักงานสาธารณสุขอำเภอนาตาล

ถนนทางหลวงชนบท อบ ๔๐๗๖

จังหวัดอุบลราชธานี ๓๔๑๗๐

๒๐ ธันวาคม ๒๕๖๓

เรื่อง โครงการอบรมให้ความรู้การป้องกันผลประโยชน์ทับซ้อน ปีงบประมาณ ๒๕๖๔

เรียน ผู้อำนวยการโรงพยาบาลส่งเสริมสุขภาพตำบล ทุกแห่ง

สิ่งที่ส่งมาด้วย แนวทางการป้องกันประโยชน์ทับซ้อน จำนวน ๑ ชุด

เพื่อให้เป็นไปตามกรอบการประเมินคุณธรรมและความโปร่งใสในการดำเนินงาน ของหน่วยงานของรัฐ (Integrity and Transparency Assessment : ITA) ของหน่วยงานของรัฐ ที่กำหนดให้ ส่วนราชการมีและแนวทางการตรวจสอบถึงความเกี่ยวข้องระหว่างเจ้าหน้าที่ที่เกี่ยวข้องกับการจัดซื้อจัดจ้าง และผู้เสนองาน เพื่อป้องกันผลประโยชน์ทับซ้อน เพื่อให้การจัดซื้อจัดจ้าง มีความโปร่งใส ตรวจสอบได้ และเกิดประโยชน์สูงสุดต่อภาครัฐ นั้น

สำนักงานสาธารณสุขอำเภอนาตาล ได้จัดทำโครงการอบรมให้ความรู้การป้องกันผลประโยชน์ทับซ้อนและแนวทางการตรวจสอบถึงความเกี่ยวข้องกับการจัดซื้อจัดจ้างและผู้เสนองาน เพื่อป้องกันผลประโยชน์ทับซ้อน ประจำปีงบประมาณ ๒๕๖๔ จึงขอเชิญบุคลากรสำนักงานสาธารณสุขอำเภอและโรงพยาบาลส่งเสริมสุขภาพตำบลในสังกัด เข้ารับการอบรม ในวันที่ ๒๕ ธันวาคม ๒๕๖๓ เวลา ๑๓.๐๐ – ๑๖.๓๐ น. ณ ห้องประชุมสำนักงานสาธารณสุขอำเภอนาตาล

จึงเรียนมาเพื่อโปรดทราบ

**** ขอแสดงความนับถือ

( นายชนะ หอมจันทร์ )

สาธารณสุขอำเภอนาตาล

กลุ่มงานบริหาร

โทรศัพท์ /โทรสาร ๐๔๕ – ๓๐๕-๑๐๕